सत्यापन से रुकेगा अपराध
मकान मालिकों की लापरवाही भी जिम्मेदार
^शहरमें पिछले कुछ समय के दौरान वारदातों में बढ़ोतरी हुई है। जिसमें लूट, चोरी नकबजनी जैसे अपराध कुछ सालों में बढ़े हैं। अधिकांश अपराधों का खुलासा तो अभी तक नहीं हुआ है। जिन वारदातों का खुलासा हुआ है उनमें बाहरी क्षेत्र के बदमाश लोगों की भूमिका संदिग्ध रही है। जिससे बाहरी लोगों का सत्यापन होना चाहिए। -नवीनशर्मा, कार्यवाह, आरएसएस
^बाहरीलोगों की जानकारी पुलिस के पास नहीं है। हालांकि पुलिस के आला अधिकारियों द्वारा किराएदारों के रिकार्ड रखने के निर्देश दिए हैं। लेकिन मकान मालिकों की शिथिलता से आपराधिक लोग वारदातों को अंजाम दे रहे हैं। बाहरी लोगों के साथ स्थानीय युवकों की भूमिका भी संदिग्ध बनने लगी है। -हुकमचंदयादव, हिंदू धर्म जागरण प्रमुख
^अगरकोई संदिग्ध व्यक्ति वारदात को अंजाम देकर यहां से गुपचुप चला जाए तो पुलिस के लिए उसकी तलाश करना मुश्किल होगा। ऐसे में स्थानीय लोगों को सहयोग करने की जरूरत है। -यशोदानंदशर्मा, प्रबुद्धजन
^शहरमें बदमाश प्रवृति के लोग किराएदार बनकर आरामगाह की स्थिति की तरह रह रहे हैं। कई मकानों में अपराधी लोग पुलिस के हत्थे भी चढ़े हैं। जिन्हें पकड़कर संबंधित थानों को सुपुर्द किए गए हैं। लेकिन सत्यापन कानूनी सबूत के अभाव में जल्द छूट भी रहे हैं। -राजपालयादव, एडवोकेट
भास्कर न्यूज. बहरोड़
एनसीआरऔद्योगिक क्षेत्र बहरोड़, नीमराना शाहजहांपुर में बढ़ते औद्योगिकरण के कारण दूसरे शहरों से काम के लिए बड़ी संख्या में लोग रहे है। इनमें बदमाश प्रवृति के लोग भी किराएदार बनकर शरण लेने लगे हैं। ये लोग शुरुआती दिनों में शहर की धर्मशाला, होटल या वार्डो की कॉलोनियों में किराएदार बनकर ठहरते हैं और मकान मालिकों को स्थाई ठहरने की कहकर चंद दिनों में ही किसी घटना को अंजाम देकर अचानक गायब हो जाते हैं। जिससे उनके व्यवहार या काम धंधे के बारे में स्पष्ट पता नहीं चलता है तथा मकान मालिक के पास किराएदार का सही सत्यापन नहीं होने से बदमाश लोगों की पहचान करना मुश्किल हो रहा है।
पुलिस थानों में चोरी, नकबजनी लूट की कई वारदातें दर्ज है। जिनमें बदमाशों की जानकारी के अभाव में घटनाओं का पर्दाफाश करना भी मुश्किल हो रहा है।
पुलिसको सहयोग की जरूरत
पुलिसका मानना है कि दूसरे प्रदेश के बदमाश स्थानीय लोगों को झांसे में लेकर मकान किराए पर लेकर रुकते हैं। आसपास क्षेत्र में घटनाओं को अंजाम देकर फरार हो जाते हैं। जिससे मकान मालिकों को कई बार किराएदारों का प्रामाणिक सत्यापन कराने को लेकर सख्त निर्देश दिए गए हैं। लेकिन सत्यापन नहीं कराने से घटनाएं होने के बाद परेशान होते हैं। ऐसे में वास्तविक किराएदारों को भी पुलिस सत्यापन में सहयोग करने की जरूरत है। जिससे आपराधिक अनजान चेहरों की जानकारी लग सकती है।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva